“บลจ.ทหารไทย” ประกาศยกเลิกอีก 2 กองฯ “ธนพลัส-ธนไพศาล” ปิดความเสี่ยงหลังถูกกระหน่ำไถ่ถอน
“บลจ.ทหารไทย” ประกาศยกเลิกอีก 2 กองฯ “ธนพลัส-ธนไพศาล” ปิดความเสี่ยงช่วงนลท.กระหน่ำไถ่ถอน
“บลจ.ทหารไทย” ประกาศยกเลิกอีก 2 กองทุน “ธนพลัส-ธนไพศาล” ปิดความเสี่ยงช่วงนลท.แห่ไถ่ถอน
27 มี.ค. 2563

บริษัทหลักทรัพย์จัดการกองทุน ทหารไทย TMBAM Eastspring เปิดเผยว่า บริษัทมีความจำเป็นในการคุ้มครองผลประโยชน์ของผู้ถือหน่วยลงทุน จึงมีความจำเป็นต้องเลิกกองทุนเปิดทหารไทย ธนพลัส กองทุเปิด ทหารไทย ธนไพศาล ซึ่งจะมีผลในวันที่ 27 มีนาคมนี้
ทั้งนี้บริษัทได้มีการหยุดไม่ขาย ไม่รับซื้อคืน หรือไม่รับสับเปลี่ยน หน่วยลงทุนตามคำสั่งซื้อ คำสั่งขายคืน หรือคำสั่งสับเปลี่ยนหน่วยลงทุนที่ได้รับไว้ ทั้งหมดของทั้ง2กองทุนดังกล่าว ในวันที่ 26มีนาคม 2563
โดยขนาดของกองทุนทั้ง2กองทุนถูกแรงขายของของนักลงทุนตั้งแต่วันที่ 16-26 มีนาคมจนขนาดของกองทุนลดลงไปเหลือร้อยละ 33 และร้อยละ 55 จนเป็นที่มาของการปิดกองทุนในครั้งนี้
อนึ่งวานนี้ (26 มี.ค.63) บลจ.ทหารไทย ได้ประกาศเลิกกองทุนเปิดทหารไทย ธนไพบูลย์ และกองทุนเปิดทหารไทย ธนเพิ่มพูน ในวันที่26 มีนาคม 2563 โดยไม่รับซื้อคืน หรือไม่รับสับเปลี่ยน หน่วยลงทุนตามคำสั่งซื้อคำสั่งขายคืน หรือคำสั่งสับเปลี่ยนหน่วยลงทุนที่ได้รับไว้ ของกองทุนเปิดทหารไทย ธนไพบูลย์และกองทุนเปิดทหารไทย ธนเพิ่มพูน สำหรับรายการที่มีผลวันที่ 25 มีนาคม 2563